**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՄԱՐՏԻ 6-Ի N 275-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ՄԱՐՄԻՆՆԵՐԻՑ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |  |
| --- | --- | --- | --- | --- |
|  հ/հ | Առաջարկության հեղինակը, գրության ամսաթիվը և համարը | Առարկություն, առաջարկության բովանդակությունը | Եզրակացություն  | Կատարված փոփոխությունները |
| 1. | ՀՀ ֆինանսների նախարարություն 28.05.2020թ. թիվ 01/8-3/7376-2020 | **Քննության առնելով Ձեր ս.թ. մայիսի 12-ի N ԶԲ/ԱԳ-1-4/26101-20 գրությամբ ներկայացված «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը՝ հայտնում ենք, որ վերջինիս վերաբեյալ առարկություններ չունենք:** | Ընդունվել է ի գիտություն: |  |
| 2. | Կենտրոնական բանկ02.06.2020թ. թիվ 15.1-07/000463-20 | **Ուսումնասիրելով «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) լրամշակված տարբերակը, հայտնում ենք հետևյալը.** **«Պետական նպաստների մասին» օրենքում ուժը կորցրած են ճանաչվել օրենքի 25-րդ հոդվածի 7-րդ, 8-րդ մասերը, ինչպես նաև 26-րդ հոդվածը, որոնք վերաբերում էին ընտանեկան դրամագլխի հետ կապված գործընթացների կարգավորմանը: Սակայն Հայաստանի Հանրապետության կառավարության 2014 թվականի մարտի 6-ի N 275-Ն որոշմամբ հաստատված «ընտանեկան դրամագլուխը տնօրինելու կարգը», որը հաստատված է համաձայն N 2 հավելվածի, դեռ գործում է: Հետևաբար, առաջարկում ենք նշված փոփոխություններով ուժը կորցրած ճանաչել նաև Հայաստանի Հանրապետության կառավարության 2014 թվականի մարտի 6-ի N 275-Ն որոշմամբ հաստատված «ընտանեկան դրամագլուխը տնօրինելու կարգը»:** | Առաջարկությունն ընդունվել է մասնակիորեն։«Պետական նպաստների մասին» օրենքի ուժը կորցրած ճանաչված դրույթները տարածվելու են այն դեպքերի վրա, երբ երեխայի ծննդյան միանվագ նպաստ նշանակելու դիմումը ներկայացվել է 2020 թվականի հուլիսի 1-ին և դրանից հետո:Ըստ այդմ, բոլոր այն դեպքերում, երբ մինչև խնդրո առարկա օրենքն ուժի մեջ մտնելը սահմանված կարգով պետական աջակցության հաշվին փոխանցվել է ընտանեկան դրամագլխի գումարը, անհրաժեշտ է կարգավորել ընտանեկան դրամագլխի տնօրինման հետ կապված հարաբերությունները։ Միաժամանակ, հաշվի առնելով այն հանգամանքը, որ օրենքի համաձայն՝ նոր ծնված երեխայի անվամբ բացված հատուկ հաշվին մինչև 07.05.2020թ. մուտքագրված գումարները (մնացորդները) ընտանեկան դրամագլուխը տնօրինելու իրավունք ունեցող անձի դիմումի հիման վրա կարող են տնօրինվել նաև միանվագ կարգով, նպատակահարմար է ներկայացված առաջարկությանն անդրադառնալ որոշ ժամանակ անց՝ դրամագլուխների մնացորդային գումարների տնօրինման արդյունքներով: |  |
|  |  | **Նախագծի 1-ին կետի 3-րդ ենթակետի «ը» պարբերության համաձայն պահանջվող փաստաթղթերի շարքից հանվում է «հանրային ծառայությունների համարանիշը կամ հանրային ծառայությունների համարանիշ չստանալու մասին տեղեկանքը», ինչը ըստ «Հանրային ծառայությունների համարանիշի մասին» ՀՀ օրենքի 3-րդ հոդվածի 3-րդ կետի, 1-ին ենթակետի՝ ենթակա է պարտադիր կիրառման սոցիալական ապահովության պետական ծրագրերով նախատեսված կենսաթոշակ, նպաստ, հատուցում նշանակելու և վճարելու ժամանակ: Հաշվի առնելով օրենքի պահանջը, ինչպես նաև այն հանգամանքը, որ այդ տվյալները հանդիսանում են անձի նույնականացման հետ կապված կարևոր տարրերից մեկը, առաջարկում ենք Նախագծից հանել 1-ին կետի 3-րդ ենթակետի «ը» պարբերությամբ նախատեսվող փոփոխությունը:** | Առաջարկությունը չի ընդունվել։Հանրային ծառայությունների համարանիշ ներկայացնելու պահանջը հանվել է միայն նոր ծնված երեխայի կարգաթիվը որոշելու համար հաշվի առնվող երեխաների դեպքում, քանի որ ներկայացված փաստաթղթերը բավարար են այդ երեխաներին (զավակներին) նույնականացնելու համար։ |  |
|  |  | **Նախագծի 1-ին կետի 3-րդ ենթակետի «ժա» պարբերության ձեւակերպումը անհրաժեշտ է հստակեցնել, սահմանելով որ ուժը կորցրած է ճանաչվում նաեւ Որոշման հավելված 1-ի 22-րդ կետի 1-ին և 2-րդ ենթակետերը:** | Առաջարկությունն ընդունվել է։ | **Նախագծի 1-ին կետի 3-րդ ենթակետի «ժա» պարբերությունը վերախմբագրվել է:** |
|  |  | **Նախագծի 1-ին կետի 3-րդ ենթակետի «ժբ», «ժգ», «ժդ», «ժթ» պարբերություններում սահմանվում են միանվագ դրամական վճարների հաշիվ բացելու համար անհրաժեշտ տվյալների ցանկի, այդ հաշիվներին դրամական վճարներ մուտքագրելու հետ կապված հարաբերությունների կարգավորումներ, որոնք արդեն իսկ կարգավորված են Հայաստանի Հանրապետության Կառավարության 12.03.2020թ. թիվ 287-Ն որոշմամբ (ըստ հավելված 1-ի 2-րդ, 3-րդ կետերի ձեւակերպումների): Հետևաբար, առաջարկում ենք նշված կետերում հղում տալ կառավարության վերոնշված որոշմանը կամ Նախագծում օգտագործել այդ որոշմամբ սահմանված ձևակերպումները:** | Առաջարկությունը ընդունվել է մասնակիորեն։**Նախագծի 1-ին կետի 3-րդ ենթակետի «ժբ» պարբերությամբ կարգավորվում են նպաստը նշանակվելուց և վճարվելուց հետո սահմանված ժամկետում լրացուցիչ փաստաթղթեր ներկայացվելու դեպքում նոր ծնված երեխայի կարգաթիվը փոխվելու հիմքով չվճարված նպաստի գումարը վճարելուն առնչվող հարաբերությունները: Ընդ որում, չվճարված նպաստի գումարը վճարելու համար բանկում բացվում է նոր բանկային հաշիվ։ Այս կետում որևէ հղում կատարելու անհրաժեշտություն չկա:****Նախագծի 1-ին կետի 3-րդ ենթակետի «ժգ» պարբերությամբ Որոշման N 1 հավելվածի 24-րդ կետը համապատասխանեցվում է** ««Պետական նպաստների մասին» Հայաստանի Հանրապետության օրենքում լրացումներ և փոփոխություններ կատարելու մասին» 2020թ. ապրիլի 16-ի ՀՕ- 229-Ն օրենքի պահանջին՝ ապահովելով նպաստի միանվագ վճարելը (բացառելով նպաստի` ուղղակի վճարվող գումարն առանձին վճարելը): **Նախագծի 1-ին կետի 3-րդ ենթակետի «ժթ» պարբերությամբ կարգավորվում են ծնողի` նպաստ ստանալու իրավունքը դադարեցվելուն առնչվող հարաբերություններն այն դեպքում, երբ սահմանված ժամկետում ծնողը բանկ չի ներկայացնում ՀՀ քաղաքացիական օրենսգրքի 928.8-րդ հոդվածի 3-րդ մասով սահմանված պահանջը (բանկային հաշվին առկա միջոցները դուրս գրելու կարգադրությունը): Ընդ որում, կատարված է համապատասխան հղում միանվագ դրամական վճարների հաշվի պայմանագրին:**  | **Նախագծի 1-ին կետի 3-րդ ենթակետի «ժդ պարբերությամբ Որոշման հավելվածի 25-րդ կետում լրացվող նախադասությունը լրացվել է «` միանվագ դրամական վճարների հաշվի պայմանագրով սահմանված կարգով և ժամկետում բառերով:** |
|  |  | **Նախագծի 5-րդ կետից պարզ չէ, արդյոք մինչև 2020 թվականի հուլիս 1-ը Պետական աջակցության հաշվին մուտքագրված գումարները (մնացորդները) ընտանեկան դրամագլուխը տնօրինելու իրավունք ունեցող անձանց հաշվին առկա գումարները, նշված անձինք կարող են դիմումի հիման վրա օգտագործել միանվագ, թե ոչ: Եվ եթե կարող են, ապա, ընտանեկան դրամագլխի տնօրինման կարգում (մասնավորապես 4-րդ կետում) անհրաժեշտ է կատարել համապատասխան փոփոխություններ:** | **Առաջարկությունն ընդունվել է ի գիտություն։****Որոշման 2-րդ հավելվածը լրացվել է նոր՝ 6․1 և 6․2** կետերով Նախագծի 1-ին կետի 4-րդ ենթակետ։ |  |
|  |  | **Միևնույն ժամանակ, առաջարկում ենք Նախագծի 1-ին կետի, 3-րդ ենթակետի «ժդ» պարբերություններով նախատեսված փոփոխությունները ձևակերպել հստակ, հետագայում ճիշտ ինկորպորացնելու նպատակով:** | Առաջարկությունն ընդունվել է։ | **Նախագծի 1-ին կետի, 3-րդ ենթակետի «ժդ» պարբերությունը վերախմբագրվել է:** |
| 3. | Արդարադատության նախարարության 06.07.2020թ. թիվ 01/27.0.01/14680-2020 | **«Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի 1-ին կետի 4-րդ ենթակետով լրացվող 10-րդ ենթակետի համաձայն՝ ընտանեկան դրամագլուխը տնօրինելու իրավունք ունեցող անձը 2020 թվականի հուլիսի 1-ից հետո ընտանեկան դրամագլխի միջոցները կարող է տնօրինել նաև միանվագ կարգով:****Այս կապակցությամբ գտնում ենք, որ նշված դրույթը որոշման N 2 հավելվածի 4-րդ կետում լրացնելը բովանդակային առումով նպատակահարմար չէ, քանի որ նշված կետով սահմանվում են այն նպատակները, որոնց համար կարող է տնօրինվել ընտանեկան դրամագլուխը, իսկ լրացվող դրույթը վերաբերում է ընտանեկան դրամագլխի միջոցների տնօրինման կարգին:** | Առաջարկությունն ընդունվել է։ | **Որոշման 2-րդ հավելվածը լրացվել է նոր՝ 6․1 և 6.2** կետերով Նախագծի 1-ին կետի 4-րդ ենթակետ։ |
|  | Վարչապետի աշխատակազմի իրավաբանական վարչություն 22.07.2020թ. թիվ 02/11.8/35299-2020 | **Նախագծի 1-ին կետի 4-րդ ենթակետով մայր որոշման 2-րդ հավելվածի 4-րդ կետում լրացվող 10-րդ ենթակետը բովանդակային առումով համադրելի չէ 4-րդ կետի հետ:****Բացի այդ, մայր որոշման վերոնշյալ 4-րդ կետի առկա ենթակետերի (ընտանեկան դրամագլխի տնօրինման ուղղությունների սահմանում) և լրացվող 10-րդ ենթակետի (ընտանեկան դրամագլխի տնօրինման ձևի սահմանում) կարգավորման առարկաները տարբեր են:** | Առաջարկությունն ընդունվել է։ | **Որոշման 2-րդ հավելվածը լրացվել է նոր՝ 6**.1 և 6.2 կետերով Նախագծի 1-ին կետի 4-րդ ենթակետ։ |
|  | Վարչապետի աշխատակազմի սոցիալական հարցերի վարչություն 22.07.2020թ. թիվ 02/11.8/35299-2020 | **1. ՀՀ կառավարության 2014 թվականի մարտի 6-ի N 275-Ն որոշման (այսուհետ՝ որոշում) նախաբանում որպես որոշման իրավական հիմք նշված են «Պետական նպաստների մասին» ՀՀ օրենքի 25-րդ հոդվածի 7-րդ և 8-րդ մասերը, ինչպես նաև 26-րդ հոդվածի 3-րդ և 6-րդ մասերը, որոնք, սակայն, ուժը կորցրած են ճանաչվել:** | Առաջարկությունն ընդունվել է։ | **Նախագծի նախաբանը խմբագրվել է և, որպես որոշման իրավական հիմք, նշվել են «Պետական նպաստների մասին» օրենքի 6-րդ հոդվածի 4-րդ մասը և «Նորմատիվ իրավական ակտերի մասին» օրենքի 34-րդ հոդվածի 1-ին մասը։** |
|  |  | **2. Նախագծի 1-ին կետի 3-րդ ենթակետի՝** **1) «ա.» պարբերությունում առաջարկվում է ուժը կորցրած ճանաչել որոշման 1-ին հավելվածի 2-րդ կետի 6-րդ ենթակետը, որտեղ սահմանված է «պետական աջակցության հաշիվ» հասկացությունը, մինչդեռ որոշման մի շարք կետերում (1-ին կետի 3-րդ ենթակետ, 2-րդ հավելվածի 2-րդ կետի 4-րդ ենթակետ և այլն) կիրառվում է պետական աջակցության հաշիվ հասկացությունը և դրա սահմանված չլինելու դեպքում հասկանալի չէ, թե ինչ է այն ենթադրում:** | Առաջարկությունը չի ընդունվել։**ՀՀ կառավարության 2014 թվականի մարտի 6-ի N 275-Ն որոշման (այդ թվում՝ հավելվածների) բոլոր այն դրույթները (այդ թվում՝ որոշման 1-ին կետի 3-րդ ենթակետը, 2-րդ հավելվածի 2-րդ կետի 4-րդ ենթակետը), որոնք առնչվում են «պետական աջակցության հաշիվ» հասկացությանը նախագծով առաջարկվում է ճանաչել ուժը կորցրած։** |  |
|  |  | **2) «ե.» պարբերությունում առաջարկվում է նպաստը նշանակելու համար ծնողի կողմից տարածքային բաժին ներկայացվող դիմումում ներառել նաև նշում այն մասին, որ դիմողը տեղեկացված է, որ բանկային հաշիվ բացելու համար անհրաժեշտ տվյալները բանկին փոխանցելու ամսվանից հաշված՝ 12 ամսվա ընթացքում, նպաստի գումարը մասնակի կամ ամբողջությամբ ստանալու պահանջ բանկին չներկայացնելու դեպքում դադարում է ծնողի` նպաստ ստանալու իրավունքը և նպաստի գումարը վերադարձվում է Հայաստանի Հանրապետության պետական բյուջե: Գտնում ենք, որ նման բովանդակությամբ ծանուցումը թերի է, քանի որ չի ընդգրկում «Պետական նպաստների մասին» ՀՀ օրենքի 24-րդ հոդվածի 10-րդ մասով նախատեսված դրույթն այն մասին, որ Հայաստանի Հանրապետության քաղաքացիական օրենսգրքի 928.8-րդ հոդվածի 4-րդ մասով սահմանված կարգով Հայաստանի Հանրապետության պետական բյուջե վերադարձված երեխայի ծննդյան միանվագ նպաստը վճարվում է, եթե ծնողը կրկին դիմում է նպաստի գումարը Հայաստանի Հանրապետության պետական բյուջե վերադարձվելու ամսվան հաջորդող երեք տարվա ընթացքում:** | Առաջարկությունն ընդունվել է։ | **Նախագծի 1-ին կետի 3-րդ ենթակետի «ե» պարբերությունը լրացվել է հետևյալ բառերով․ «և կարող է կրկին վճարվել պետական բյուջե վերադարձվելու ամսվան հաջորդող երեք տարվա ընթացքում կրկին դիմելու դեպքում»։** |
|  |  | **3. Նախագծում տեղ են գտել նաև տեխնիկական վրիպակներ (օրինակ՝ 1-ին կետի 3-րդ ենթակետի «ա.» պարբերությունում առաջարկվում է կիրառել «այսուհետ՝ ծառայություն» կրճատ ձևը, մինչդեռ որոշման 1-ին հավելվածի 2-րդ կետի 4-ում ենթակետում նույն կարգավորումն արդեն իսկ առկա է):** | Առաջարկությունն ընդունվել է: | **Նախագծի 1-ին կետի 3-րդ ենթակետի «ա.» պարբերությունը խմբագրվել է։** |
|  | Նախագիծը ներբեռնվել է[www.e-draft.am](http://www.e-draft.am) կայք: |  |  |  |